钦定古今图书集成/明伦汇编/闺媛典/第295卷 > 皇清二十八 > 方孚妻熊氏
## 钦定古今图书集成/明伦汇编/闺媛典/第295卷 > 皇清二十八 > 方孚妻熊氏

按《光州志》：“熊氏，诸生方孚妻。孚，浙江参议应明少子。遭兵，家中落，旅食于外，后归娶。熊拮据织纫，使孚得肆力于学，声噪士林。未几，孚卒，氏忍痛抚子成立。子丧，更与媳张氏抚三岁孙，年六十馀。历三十年中间御内患外侮，克尽心力，人称其难。”